पटना । बिहार मे विधायक बाबू आब क्षेत्रीय विकास योजना क कर्ताधर्ता नहि रहलाह। हुनकर जगह राज्य मे क्षेत्रीय विकास क जिम्मेदारी खुद बिहार सरकार अपन कनहा पर ल लेलक अछि। राज्य क कैबिनेट एहि नव योजना क नियमावली कए मंजूरी द देलक अछि। संगहि, कैबिनेट राज्य मे सेवा क अधिकार कए लागू करबाक बाट सेहो साफ करि देलक।
 ओ कहला जे आब राज्य मे विकास क लेल विधानसभा क्षेत्र कए इकाई क रूप मे नहि मानल जाएत। एकर जगह पर जिला क आधार पर काज होएत। एहि योजना क तहत पंचायत भवन, आंगनबाड़ी भवन, सड़क निर्माण जइसन काज आब एहि योजना क तहत होएत। एकरा लेल राज्य सरकार क योजना आ विकास विभाग नोडल एजेंसी क रूप मे काज करत, संगहि, एकर तहत काज कए चुनाव सेहो एकटा कमेटी क मार्फत होएत।
 कुमार कहला जे एहि कमेटी क अध्यक्ष जिला क प्रभारी मंत्री हेताह। संगहि, एकर सदस्य मे जिला स चयनित विधायक आओर जिला स मनोनित विधान परिषद क सदस्य शामिल रहताह। संगहि, जिलाधिकारी समेत कई अन्य पदाधिकारी सेहो एकर सदस्य हेताह। एहि कमेटी क बैठक क दौरान योजना क चुनाव होएत आओर प्रशासन कए काज करबाक आदेश जारी कैल जाएत। एहि योजना क तहत कुल राशि मे स 85 फीसदी क इस्तेमाल गाम आ बाकी रकम स शहरी क्षेत्र मे विकास क काम होएत । ' गौरतलब अछि जे विधायक या विधान पार्षद स्थानीय क्षेत्र विकास निधि कए बिहार सरकार एहि वित्त वर्ष स समाप्त करि देलक अछि।
 दोसर दिस कैबिनेट अपन एकटा महत्वपूर्ण फैसला में सेवा क अधिकार कानून क बारे मे सेहो नियमावली कए मंजूरी द देलक। 